जापान की राजकुमारी छोड़ेगी शाही जिंदगी, आम आदमी से शादी करेगी – Hindi Media
जापान की राजकुमारी छोड़ेगी शाही जिंदगी, आम आदमी से शादी करेगी
जापान की राजकुमारी अयाको को समान्य नागरिक केई मोरिया से प्यार हो गया. दोनों इसी साल शादी करने जा रहे हैं. केई मोरिया एक शिपिंग फर्म में एम्प्लॉई हैं. अयाको की उम्र 27 है और केई मोरियो 32 साल के हैं. जापान में ऐसा कानून है कि अगर कोई राजकुमारी आम शख्स से शादी कर लेती है तो उसका शादी दर्जा छिन जाता है. वहीं, राजकुमार की बात करें तो उनके शादी दर्जा पर कोई फर्क नहीं पड़ता. न्यूज रिपोर्ट्स के मुताबिक, अयाको की मां हिसाको केई मोरिया के पिता को 40 साल से जानती हैं. उन्हीं ने केई की अयाको से मुलाकात कराई थी.
इस राज परिवार में ऐसा दूसरी बार होगा. पहली बार अयाको की चचेरी बहन ने स्कूल के दोस्त से सगाई की थी. जिसके बाद उनका शादी दर्जा छीन लिया गया था. अब अयाको का शाही दर्जा छीना जाने वाला है. खबरों के मुताबिक, अयाको टोक्यो के मंदिर में 29 अक्टूबर को शादी करेंगी. शादी के तुरंत बाद उन्हें राजपरिवार से बाहर कर दिया जाएगा. राजपरिवार की तरफ से उन्हें 10 लाख डॉलर बोनस के रूप में दिए जाएंगे.
दहतोरा में धूमधाम से मनाया प्रथम अंतर्राष्ट्रीय योग दिवस
श्री लोहानी का कर्मचारियों से सीधा संवाद